Teadvuseteaduses uuritakse tihtipeale nägemisteadvust ja vastandatakse tihti omavahel olukordi, kus mingit kindlat eesmärkobjekti teadvustatakse või mitte, kuid oluline on mõista, et sellise vastandamise puhul on mõlemas tingimuses tegelikult katseisik teadvusel - teadvuslik seisund kui selline nende tingimuste  vahel ei erine. Ärkveloleku ja sügava une võrdlemine on seetõttu parem test teadvuse kui seisundi mõistmiseks. (Eesmärkobjekti teadvustamise ja mitteteadvustamise võrdlemine annab meile teadmisi selle kohta, kuidas mingi konkreetne tajusisu teadvusesse jõuab.)